ΧΑΡΑΛΑΜΠΟΣ Π. ΚΑΛΟΦΩΝΟΣ

ΟΜΟΤΙΜΟΣ ΚΑΘΗΓΗΤΗΣ ΠΑΘΟΛΟΓΙΑΣ - ΟΓΚΟΛΟΓΙΑΣ

# ΔΕΛΤΙΟ ΤΥΠΟΥ

 Το 21Ο Μετεκπαιδευτικό Συνέδριο**«ΕΞΕΛΙΞΕΙΣ ΣΤΗΝ ΟΓΚΟΛΟΓΙΑ»**, πουδιοργανώνεται από την Εταιρεία Ογκολογικών Ερευνών (ΕΟΓΕ) σε συνεργασία με το Ολύμπιον Θεραπευτήριο Γενική κλινική Πατρών Α. Ε. και υπό την Αιγίδα του Πανεπιστημίου Πατρών, της Εταιρείας Ογκολόγων Παθολόγων Ελλάδος (Ε.Ο.Π.Ε.) και του Ιατρικού Συλλόγου Πατρών, θα πραγματοποιηθεί **στο Συνεδριακό και Πολιτιστικό Κέντρο του Πανεπιστημίου Πατρών στις 20 και 21 Μαΐου, 2022.**

Η θεματολογία του Συνεδρίου επιλέχθηκε από την Επιστημονική Επιτροπή με βασικό κριτήριο την κάλυψη των επιστημονικών αναγκών των ιατρών, των νοσηλευτών και άλλων επιστημόνων που εμπλέκονται στην αντιμετώπιση του ογκολογικού ασθενούς, στο πλαίσιο της συνεχιζόμενης εκπαίδευσης και ενημέρωσης.

Για το Συνέδριο έχουν προγραμματισθεί 12 στρογγυλά τραπέζια και 8 διαλέξεις προσκεκλημένων ομιλητών από την Ελλάδα και το εξωτερικό.

Τα θέματα που θα αναπτυχθούν είναι :

 **● Εξελίξεις στην Ανοσοθεραπεία του καρκίνου**

* **Τεχνολογία Αιχμής και Ογκολογία**
* **Εξελίξεις στον καρκίνο του μαστού**
* **Βιοδείκτες στη Σύγχρονη Ογκολογία**
* **Εξελίξεις σχετικά με το ρόλο της ακτινολογίας στην ογκολογία**
* **Νέα φάρμακα στην ογκολογία – Δυνατότητες και προοπτικές**
* **Καρκίνος πνεύμονα**
* **Εξελίξεις στον ουροθηλιακό καρκίνο, τον καρκίνο νεφρού και του προστάτη**
* **Εξελίξεις στον καρκίνο των ωοθηκών και του ενδομητρίου**
* **Εξελίξεις στη θεραπεία του μελανώματος**
* **Καρκίνος παχέος εντέρου**
* **Ψυχοκοινωνική Φροντίδα στην Ογκολογία**

 Το επιστημονικό πρόγραμμα του Συνεδρίου θα αρχίσει την Παρασκευή 20 Μαΐου και ώρα 09:00 πμ και θα ολοκληρωθεί το Σάββατο 21 Μαΐου στις 21:00 μμ.

 Παράλληλα θα διεξαχθεί Νοσηλευτικό Συνέδριο το Σάββατο 21 Μαΐου από 09:00 πμ. έως 12:30 μμ.

 Στόχος του Συνεδρίου είναι η ενημέρωση και η αντικειμενική παρουσίαση των ουσιαστικών εξελίξεων στην Ογκολογία, που επιβάλλουν την εξατομικευμένη αντιμετώπιση του ασθενούς από τους ιατρούς και τους άλλους επιστήμονες στο χώρο της υγείας.

 Η εναρκτήρια τελετή έχει προγραμματισθεί για την Παρασκευή 20 Μαΐου, ώρα 18:30 μμ.

Η συμμετοχή και η εγγραφή είναι **δωρεάν**.

 Η χρήση μάσκας προστασίας είναι υποχρεωτική για όλους τους συμμετέχοντες.

Επίσης, το Συνέδριο θα μεταδίδεται και διαδικτυακά μέσω της ηλεκτρονικής πλατφόρμας Livemed.

 Στους συμμετέχοντες θα χορηγηθεί Πιστοποιητικό Παρακολούθησης και θα χορηγηθούν **16 μόρια** **«Συνεχιζόμενης Ιατρικής Εκπαίδευσης (CME-CPD)»** σύμφωνα με τα κριτήρια **EACCME-UEMS.**

Ο Πρόεδρος της Επιστημονικής Επιτροπής

Χαράλαμπος Καλόφωνος

Ομότιμος Καθηγητής Παθολογικής Ογκολογίας